ДОМ ЗДРАВЉА „ВЕЉКО ВЛАХОВИЋ“

Број: 534/2020

Дана: 13.02.2020. године

В Р Б А С

На основу члана 114. став 1. и члана 175. став 1. 2. и 3. Закона о здравственој заштити („Службени гласник РС“ бр. 25/2019), члана 192. став 1. Закона о раду („Службени гласник РС“ бр. 24/2005; 61/2005; 54/2009; 32/2013; 75/2014; 13/2017 - одлука УС; 113/2017 и 95/2018 - аутентично тумачење), члана 19. Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године, Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године и члана 23. Статута Дома здравља „Вељко Влаховић“ Врбас, директор Дома здравља „Вељко Влаховић“ Врбас доноси следеће:

**Р Е Ш Е Њ Е**

**О ОДОБРАВАЊУ СПЕЦИЈАЛИЗАЦИЈЕ**

 **ИЗ ГИНЕКОЛОГИЈЕ И АКУШЕРСТВА**

**1.ДР АНИ ВАРГИ** доктору медицине **ОДОБРАВА СЕ** специјализација из **ГИНЕКОЛОГИЈЕ И АКУШЕРСТВА.**

2.Именована отпочиње специјалистички стаж из гинекологије и акушерства након добијања сагласности на ово решење од стране Министарства здравља даном уписа на факултет и исти ће се обављати у складу са одредбама Правилника о специјализацијама и ужим специјализацијама Дома здравља „Вељко Влаховић“ Врбас.

3.Међусобна права и обавезе између доктора медицине на специјализацији и Дома здравља „Вељко Влаховић“ Врбас регулисаће се посебним уговором у складу са законом и подзаконским актима.

4.Oдлуку објавити на интернет страници и огласној табли Дома здравља „Вељко Влаховић“ Врбас.

**О б р а з л о ж е њ е**

Директор Дома здравља „Вељко Влаховић“ Врбас је расписао интерни оглас бр. 168/2020 од 23.01.2020. године за пријаву кандидата за специјализације. Интерни оглас је био расписан у периоду од 23.01.2020. до 31.01.2020. године и објављен на интернет страници и огласној табли Дома здравља „Вељко Влаховић“ Врбас. У огласу су били садржани критеријуми за избор кандидата за специјализацију утврђени Правилником о специјализацијама и ужим специјализацијама запослених Дома здравља „Вељко Влаховић“ Врбас бр.1414 од 10.09.2013. године и бр. 161/2020 од 22.01.2020. године.

Стручни савет Дома здравља је на седници одржаној дана 22.01.2020. године донео Предлог Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 и потврдио критеријуме за избор кандидата по расписаном огласу. Као критеријуми за избор кандидата по огласу су утврђени: године радног стажа, просечна оцена за време студирања, оцена из предмета за коју се одобрава специјализација и резултати рада на основу оцене директора, а по претходно прибављеном мишљењу непосредног руководиоца.

Приликом доношења Плана образовања и стручног усавршавања запослених у Дому здравља „Вељко Влаховић“ Врбас за 2020. годину и расписивања интерног огласа за пријаву кандидата за специјализацију Стручни савет и директор Дома здравља „Вељко Влаховић“ Врбас су посебно водили рачуна о специјалистичкој и старосној структури запослених.

С обзиром на то да Одељењу за здравствену заштиту жена на неодређено време ради 2 специјалиста гинекологије и акушерства, мањи број него што је то нормативима предвиђено, да се нико од лекара не налази на специјализацији као и изразито неповољну старосну структуру специјалистичког кадра (1 специјалиста има 61 годину живота), као и дужину трајања специјализације и потребу за благовременим занављањем специјалистичког кадра у складу са Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године донета је одлука о неопходности упућивања једног доктора медицине на специјализацију из гинекологије и акушерства.

Имајући у виду све напред наведено на Предлог Стручног савета Дома здравља „Вељко Влаховић“ Врбас директор је донео одлуку да се распише интерни оглас за пријаву кандидата за једну специјализацију из гинекологије и акушерства.

Кандидати који су поднели пијаве на интерни конкурс за специјлизацију из гинекологије и акушерства:

|  |  |  |  |  |
| --- | --- | --- | --- | --- |
| Р.бр. | Име и презиме кандидата |  број пријаве | датум подношења пријаве | Назив специјализације за коју је поднета пријава |
| 1. | Биљана Лазаревић | 279/2020 | 28.01.2020. | Специјализација из гинекологије и акушерства |
| 2. | Ана Варга | 281/2020 | 28.01.2020. | Специјализација из гинекологије и акушерства |
| 3. | Сања Копривица | 353/2020 | 30.01.2020. | Специјализација из гинекологије и акушерства |

У међувремену, кандидаткиња за специјализацију др Биљана Лазаревић је поднела изјаву бр. 446/2020 којим обавештава директора да је одустала од пријаве за специјализацију из гинекологије и акушерства. Такође, кандидаткиња др Сања Коривица је поднела изјаву бр. 458/2020 којом обавештава послодавца да одустаје од специјализације из гинекологије и акушерства.

Стручни савет Дома здравља „Вељко Влаховић“ је у складу са чланом 175. став 1. Закона о здравственој заштити („Службени гласник РС“ бр. 25/2019) размотрио све пријаве кандидата, те је имајући у виду критеријуме које је унапред утврдио, утврдио ранг листу пријављених кандидата како следи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.б. | Име и презиме кандидата |  број пријаве | датум подношења пријаве | године радног стажа | Оцена из предмета | просечна оцена за време студирања | оцена директора | укупно бодова |
| **1.** | **Ана Варга** | 281/2020 | 28.01.2020. | 10 бодова | 5 бодова | 10 бодова | 20 бодова | **45 бодова** |

Директор Дома здравља „Вељко Влаховић“ Врбас је у складу са чланом 175. став 1. Закона о здравственој заштити („Службени гласник РС“ бр. 25/2019)размотрио све пријаве кандидата, утврђену ранг листу кандидата и предлог кандидата од стране Стручног савета Дома здравља „Вељко Влаховић“ Врбас.

Имајућу у виду напред наведено, као и да се бира један кандидат за специјализацију из гинекологије и акушерства директор Дома здравља „Вељко Влаховић“ Врбас је донео решење да се **ДР АНИ ВАРГИ** доктору медицине из Врбаса као првопласираној на ранг листи кандидата за специјализацију из гинекологије и акушерства **ОДОБРИ** специјализација из **ГИНЕКОЛОГИЈЕ И АКУШЕРСТВА.**

Приликом одлучивања о одобравању специјализације директор Дома здравља „Вељко Влаховић“ Врбас је утврдио:

1. да **др Ана Варга**, доктор медицине из Врбаса испуњава услове из члана 174. Закона о здравственој заштити („Службени гласник РС“ бр. 25/2019) што доказује дипломом Mедицинског факултета у Новом Саду бр. 11725/6738 од 15.04.2014. године, чиме је стекла звање доктора медицине и уверењем Министарства здравља бр. 152-02-236/2014-04 од 10.03.2014. године о положеном стручном испиту;

2. да је у радном односу на неодређено време у овој здравственој установи од 14.04.2015. године;

3. да је прва на ранг листи утврђеној у складу са критеријумима објављеним у интерном огласу, а на основу утврђених критеријума из Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године;

4. да је Институт за јавно здравље Војводине дао позитивно мишљење о одобреној специјализацији бр.06-50/7-4 од 12.02.2020. године.

 На основу напред наведеног донета је одлука као у диспозитиву.

УПУТСТВО О ПРАВНОМ СРЕДСТВУ

Против овог решења може се изјавити жалба Управном одбору Дома здравља „Вељко Влаховић“ Врбас у року од 15 дана од дана када је запослени обавештен о решењу. Жалба се предаје овом Дому здравља непосредно у писарници, писмено или усмено на записник, или шаље препоручено путем поште, без плаћања таксе.

Решење Управног одбора коначно је у управном поступку и против њега се може покренути управни спор.

Напомена:

Сваки учесник интерног огласа- конкурса има право увида у пријаву кандидата и другу документацију у вези спроведеног поступка по објављеном огласу и исту може разгледати у Одељењу за правне послове Дома здравља „Вељко Влаховић“ Врбас.

Доставити:

1.др Ани Варги;

2.учесницима интерног конкурса;

3.Министарству здравља РС;

4.Медицинском факултету;

5.Одељењу за правне и кадровске послове;

6.Архиви.

 ДИРЕКТОР

 др Јасмина Асси

 специјалиста ургентне медицине